Nordjyllands Politi offentliggør nu identiteten på den fange, der onsdag middag stak af fra politiet.

Det drejer sig om den 18-årig Cenk Firat Kirat, der er tyrkisk statsborger bosiddende i Danmark. Den unge mand så sit snit til at tage flugten fra to politiassistenter, da han onsdag blev ført væk fra et retslokale på vej hen til en elevator. Han smuttede fra politiet ned ad trapperne. Den 18-årige er fængslet for en stribe voldsepisoder og havde netop fået forlænget sin varetægtsfængsling, da han med hænderne i håndjern stak af. Nordjyllands Politi kan kontaktes på telefon 1-1-4, hvis man har oplysninger om den undvegne fange